《悼李公奇 其一》
明代·清濋

自从绣帽离京国，平克山东又海东。决策但期千里胜，回头俄见一星红。

云横古汴神兵寂，月满长淮虎帐空。最忆张巡齿牙落，唐家青史有奇功。

作者简介：明僧。浙江天台人，字兰江。尝说法于吴中，僧俗听讲者座至无所容。后居天界寺。太祖闻，召对称旨，制“清濋说”赐之。晚居无锡东禅寺。有《望云集》等。